section_heading: MEUZ 2015
paragraph_text: Treće izdanje konferencije Model European Union Zagreb 2015 će se održati od 05. do 09. svibnja 2015., u sklopu manifestacije Dana Europe u Hrvatskoj. Konferenciju ponovno organizira Hrvatska edukacijska i razvojna mreža za evoluciju sporazumijevanja (HERMES) i Hrvatska studentska asocijacija. Partneri na projektu su brojni te uključuju Bringing Europeans Together Association e.V. (Njemačka), BEUM Student Association (Srbija), A.D.E.L. - Association for Development, Education and Labour (Slovačka), International Relations Research Student Association (Bugarska), Diplomats@Dundee (UK), Asociatia GEYC (Rumunjska), Verein Model European Union Vienna (Austrija), Jóvenes Europeístas y Federalistas de España (JEF España), Bringing Europeans Together Associacion España (Španjolska), AEGEE-Heraklio (Grčka), Istanbul Global Genclik Dernegi (Turska) i Stowarzyszenie Tea Club (Poljska). Konferencija će imati 100 sudionika od kojih će biti 60 zastupnika Europskog parlamenta, 28 ministara država članica EU, 7 novinara i 5 lobista. Konferenciju će predsjedati šestero pomno odabranih predsjedavajućih koji će broj sudionika povećati na 106. Na konferenciji se očekuju i gosti, ponajprije predstavnici dolje navedenih institucija.